Forslag til arrangement -datoer i Slagelse kommune

14. maj 2011: Smag på kulturen

Minimum 4-6 vikinger kunne deltage her. Ideen er at 2 vikinger kører med bussen 312(bussen til Hejninge) og formidler omkring venneforeningen/Trelleborg. Ved ankomst på Trelleborg, står der yderligere 2 vikinger til at byde velkommen og sælge medlemskaber. Inde på Trelleborg kunne laugene være aktive i smedjen, hedebyhuset og formidle deres håndværk. De unge krigere kunne sloges lidt i det fri. Jeg selv kunne lave suppe og fladbrød…Til dette arrangement kunne Hirden også træde til med museets aktiviteter….

Dette er udelukket et venneforeningsarrangement og det kræver at busselskabet (movia) siger ok for dette.

27. maj: Drengerøvsaften i Skælskør

Smede med feltesse og et par af de unge krigere, samt bod med salg af medlemskaber. Lammeboden(vikingegruppe fra Skælskør kunne eventuelt sælge mad og drikke til egen fortjeneste). En hyggelig aften det kunne blive.

26. juni: Dyrenes dag i Slagelse

4-5 vikinger og en formidler fra Trelleborg. Dette skal koordineres nærmere med Trelleborg, men datoen er fastsat. Her kunne laves læderarbejde og serveres suppe. Lammeboden kunne også inviteres til dette, dog er det en stadepris på 500 kr. Dette kunne venneforeningen betale i så fald Lammeboden ikke mener at de kan tjene så meget ind. Smede med feltesse er også interesseret. Smeden som gerne vil være ansvarlig for denne del har også et par islandske heste han kunne tage med – til eventuelle trækture for egen indtjening.

Maritim kulturuge i Korsør og Slagelse Festuge

Har ikke datoer på disse uger, men planen er i samarbejde med formidleren på Trelleborg, at tage én dag i hver by og lave tilsvarende arrangementer som beskrevet ovenfor, men det er museet som er koordinerende på dette også(ligesom på Dyrenes dag)